Wir, graf Johans, graf Ruͦdolf und graf Goͤtfrid von Habspurg, gebruͦdˀe, kùnden ✳ allen den, die disen brief ansechent
odˀ hoͤrent lesen, ✳ und vˀjechen offenlich, ✳ dz wir ✳ von dˀ zwein hundˀt marchen silbˀs wegen, ✳ dˀz wir schuldig sin und
gelten soͤn rechtˀ gùlte ✳ dem erbˀn manne ✳ Cuͦnrat dem Brennˀ von Nùwenburg ✳ umb die selben schulde, ✳ dˀ ✳ ✳ rat
und ùnser burgˀ gemeinlich von Loͧffenbgˀ ✳ durch ùnser bette ✳ hindˀ ùns gegangen sint, ✳ dem selben ✳ ✳ rat ✳ und ùnsnˀ burgnˀ
mit gunst ✳ und mit ganzem willen ✳ ùnser froͧwen, fron Agnesen, grevin von Habspurg, ✳ ùnser muͦtˀ, ✳ hant vˀlùchen ze ✳
rechtem lechen den kilchensatz ze Stunzigen, ✳ der ✳ dˀ ✳ vorgen̄ ùnser froͧwen, ùnser muͦtˀ, ✳ widˀgemecht ist ✳ umbe ✳
ire ✳ e ✳ stùre ✳ von dem edeln hˀren graf Johans, seligen, von Habspurg, ✳ ùnsmˀ vattˀ, ✳ mit allem dem recht ✳ und
mit allen den nùtzen, so dar zuͦ hoͤrent, ✳ ane alle gevˀde. ✳ und hant den vorgen̄, ✳ dem ✳ ✳ rat und ùnsmˀ ✳ ✳ burgnˀ, das
vorgenant lechen ✳ gevˀtiget ✳ mit worten ✳ und mit handen nach lehens recht ✳ und dz selbe lechen guͦt ✳ erlobet ze ✳
besitzenne ✳ und ze niesende, ✳ ze besetzenne ✳ und ze unzezenne ✳ mit allen rechten, ✳ als wir solten ✳ und mochten ✳ nach lechens
recht, ✳ insustlich wise, als hie nach geschriben stat. ✳ also ✳ weˀ dz ich, dˀ vorgen̄ graf Ruͦdolf von Habspurg, kilchhˀre ✳
der vorgen̄ kilchen ze Stunzingen, ✳ von dˀ selben kilchen gieng ✳ odˀ von mir ledig wrde, ✳ in welen weg dz bescheche, ✳ odˀ her
Heinrich Notstein, bestetter lùpriestˀ dˀ vorgen̄ kilchen, sturbe, odˀ in swelen weg, ✳ die selben, dˀ ✳ ✳ rat ✳ und ùnser burgˀ, gebresten ✳ gewunnen an den zwenzig marchen silbˀs, ✳ die dˀ vorgen̄ her Heinrich jerlichs geben sol ✳ und inen vˀbùrget hat ✳ ze
gebenne, aldˀ die brief wol bewisent, ✳ die dar umb geben sint. ✳ so hant denne die vorgen̄ ✳ dˀ ✳ ✳ rat ✳ und ùnser burgˀ
von Loͧfenbˀg vollen gewalt, ✳ den vorgen̄ kilchen satz, ir lechen ✳ und die nùtze dˀ vorgen̄ kilchen ze Stunzingen an ze
griffende ✳ und ze niessende in allˀ dˀ wise, ✳ als vorgeschriben ist, ✳ ane alle gevˀde. ✳ wir hant oͧch gesworn ein gelerten eid ze
den heiligen, ✳ die vorgen̄, ✳ den ✳ ✳ rat und ùnser burgˀ, niemˀ ze beswˀende ✳ noch ze bekùnbˀrende, ✳ noch ze hindˀren in kein weg
an dem vorgen̄, ir lechen, ✳ noch an den nùtzen, ✳ dˀ vorgen̄ kilchen ze Stunzingen ✳ und dz dar zuͦ hoͤret ✳ und ir recht
wer ze sinde ✳ des selben lechens ✳ an allen den stetten, ✳ da es inen notdurftig ist ✳ und es an ùns geverdˀt wirt,
ane alle gevˀde. ✳ ich, dˀ vorgen̄ graf Ruͦdolf von Habspurg, ✳ kilchhˀre dˀ vorgen̄ kilchen ze Stunzingen, ✳ vˀziche mich oͧch
offenlich mit disem gegenwùrtigen brief ✳ alles des rechtes ✳ und rechten ✳ gemeinlich aller dˀ nùtzen, ✳ dˀ vorgen̄ miner
kilchen ze Stunzingen ✳ und swas dar zuͦ hoͤret ✳ an dˀ vorgen̄ ✳ des ✳ ✳ rates und dˀ ✳ ✳ burgˀ ze Loͧffenberg hant ze
nimende, ✳ ze habende, ze nutzende ✳ und ze niesende, ✳ ze besetzenne ✳ und ze unzezenne ✳ und da mitte ze tuͦnde, ✳ swas inen
fuͤget ✳ und wol kunt, ✳ und geloben si da mit niemˀ ze beswˀende ✳ in keinen weg ✳ ane alle gevˀde, ✳ alle die wile, so
si von dem vorgen̄ Cuͦnrat Brennˀ odˀ von sinen erben, ob er nùt wˀe, ✳ von dˀ vorgeschriben schulde wegen sint
unˀloͤset, ✳ ane alle gevˀde. ✳ und swenne si umb die selben schulde ✳ gegen dem vorgen̄ Cuͦnrat ✳ odˀ sinen erben ✳ von ùns
wˀdent erloͤset ✳ odˀ von ùnsnˀ erben, ✳ so ist dˀ vorgen̄ kilchensatz ir lechen ✳ ùnd lidig und ler, ✳ und sont ✳ ùns den
uf gen in allem recht, ✳ als si in ✳ von ùns ze lechen hant, ✳ ane elle gevˀde. ✳ und dz dis war si ✳ und stet und
vest belibe, ✳ so hant wir, die vorgen̄, ✳ graf Johans, ✳ graf Ruͦdolf ✳ und graf Goͤtfrid von Habspurg, gebruͦdˀe, ✳ ùnsere ingesigel offenlich gehenket ✳ an disen brief. ✳ und ze einˀ meren sichˀheit ✳ allˀ dirre vorgeschriben dingen, so hant wir gebetten ✳ die vorgen̄ ✳ fron Agnesen, grevin von Habspurg, ✳ ùnser muͦtˀ, ✳ dz si ire ✳
ingesigel zuͦ ùnsnˀ ingesigeln henke an disen brief. ✳ wir, Agnes, grevin von Habspurg, ✳ die vorgen̄, vˀjechen einer
warheit ✳ allˀ dˀ dingen, so vor von ùns geschriben stant ✳ und hant si gelopt bi guͦten trùwen stet ze hande und
niemˀ da widˀ ze tuͦnde in keinen weg, ane alle gevˀde. ✳ und dur bette ✳ der vorgen̄ ùnser kinden, so hant wir oͧch
unser ingesigel gehenket an disen gegenwùrtigen brief ✳ ze einem waren und steten urkùnde ✳ allˀ dˀ dinge, die da
vor geschriben stant. ✳ dirre brief wart gegeben ze Loͧffenbˀg, ✳ des jares, do man zalt von gottes gebùrte ✳
drùzechen hundˀt jar ✳ und drissig jar, ✳ dar nach in dem nùnden jare ✳ an dem nechsten samstag vor sant
Martys tag. ✳